Španielske divadlo
2024-05-16 10:00 - 12:00 (Europe/Bratislava) | Spoločenská sála
Srdečne pozývame všetkých nadšencov španielskej literatúry na divadelné predstavenie hry „Bajarse al moro“ od Josého Luisa Alonsa de Santosa.

Predstavenie si budete môcť pozrieť v prevedení študentov slovensko-španielskej bilingválnej sekcie Gymnázia Mikuláša Kováča v Banskej Bystrici. Všetci ste srdečne vítaní!

Upozorňujeme, že predstavenie prebehne celé v španielskom jazyku.

Podujatie pre Vás organizuje Centrum hispánskej kultúry Vladimíra Olerínyho.

Hra na štvrtú ženu/stretnutie a autorkou
2024-05-16 15:00 - 17:00 | Expozícia Múzeum – domov múz, 2. posch., Lazovná 9, Banská Bystrica, 97401, Slovakia (Slovak Republic)
Pozvánka na stretnutie s jubilujúcou spisovateľkou
Natou Hosťoveckou
HRA NA ŠTVRTÚ ŽENU

Banskobystričanka Nata Hosťovecká sa etablovala v umeleckom svete slovenskej národnej literatúry ako spisovateľka a poetka, tiež ako publicistka, autorka rozhlasových hier a prekladateľka.
Pri príležitosti svojho jubilea prijala pozvanie ŠVK – Literárneho a hudobného múzea, odbočky Spolku slovenských spisovateľov a Štúdia RTVS v Banskej Bystrici
na podujatie HRA NA ŠTVRTÚ ŽENU.

mája 2024 (štvrtok) o 15.00 hod. v priestoroch expozície LHM Múzeum – domov múz, ŠVK, Lazovná 9, Banská Bystrica, môžu sa s Natou Hosťoveckou stretnúť priatelia, známi, jej čitateľskí ctitelia i poslucháči, kolegovia aj tí, ktorým jubilujúca osobnosť odchýli dvere svojej tvorby i svojho súkromia.

Dlhšie pôsobenie v Literárnom a hudobnom múzeu, v Slovenských národných novinách a v Slovenskom rozhlase prinieslo Nate Hosťoveckej množstvo poznania a skúseností, otvorilo priestor rozmanitosti jej žánrovej tvorby, ponúklo spoznávanie ľudí, uvedomenie si hodnôt, čo zúročila vo svojej básnickej a prozaickej umeleckej tvorbe.

Moderátorka podujatia: PaedDr. Slavomíra Očenášová-Štrbová, PhD.
https://svkbb.eu/wp-content/uploads/2024/05/Nata_Hostovecka_pozvanka-scaled.jpg

Teátro Neline: Princ Bajaja/Interaktívne divadelné predstavenie pre deti
2024-05-18 16:00 - 17:00 | Spoločenská sála

Noc múzeí a galérií
2024-05-18 16:00 - 23:00 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika
https://svkbb.eu/wp-content/uploads/2024/05/opravaA3FINAL-NMaG2024-programLHM.jpg

Krst publikácie Jana Pogorielová a Anton Duša v zbierkovom fonde Literárneho a hudobného múzea
2024-05-18 16:35 - 17:00 | Spoločenská sála
https://svkbb.eu/wp-content/uploads/2024/05/noc-new-krst-kopie-scaled.jpg

Osobnosti čítajú Tajovského
2024-05-18 17:30 - 18:30 | Expozícia Múzeum – domov múz, 2. posch., Lazovná 9, Banská Bystrica, 97401, Slovakia (Slovak Republic)
https://svkbb.eu/wp-content/uploads/2024/05/noc-new-osobnosti-kopie-scaled.jpg

Koncert skupiny The Electric Tribute
2024-05-18 19:00 - 20:00 | Spoločenská sála
https://svkbb.eu/wp-content/uploads/2024/05/noc-new-electric-kopie-scaled.jpg

TLib 2024 POKLADY SLOVENSKEJ KULTÚRY
2024-05-21 - 2024-05-22 | Spoločenská sála
Pozývame Vás
na 23. ročník odborného seminára pre knihovníkov a informačných špecialistov
TLib – Trends in Libr@ries
POKLADY SLOVENSKEJ KULTÚRY A ICH PREZENTÁCIA DOMA A V ZAHRANIČÍ,
ktorý sa uskutoční v dňoch 21. a 22. mája 2023 v Štátnej vedeckej knižnici v Banskej Bystrici.
Súčasťou odborného seminára bude KNIŽNIČNÝ INKUBÁTOR – 8. ročník fóra mladých knižnično-informačných špecialistov na tému
POHĽAD NA SLOVENSKÚ KULTÚRU AKO PRÍLEŽITOSŤ PRE MLADÝCH ODBORNÍKOV.
Podrobné informácie nájde v priložených súboroch.
Na stretnutie sa tešia:
Odborné garantky:
Mgr. Mária Bôbová, PhD.
PhDr. Oľga Doktorová
Organizačný výbor:
Mgr. Juraj Kiss
Mgr. Michal Majer
PaedDr. Ivan Očenáš, PhD.
Bc. Mária Onderufová
Mgr. Eva Paľková

TLib 2024 výzva
TLib 2024 challenge
TLib 2024 program
TLib 2024 registrácia účastníkov/registration of participants – > – PRIHLASOVANIE JE UŽ UKONČENÉ/REGISTRATION IS ALREADY CLOSED
TLib 2024 prihlášky prednášajúcich/registration of lecturers – > PRIHLASOVANIE JE UŽ UKONČENÉ/REGISTRATION IS ALREADY CLOSED
TLib 2024 informácie pre autorov

Giuseppe Verdi AIDA
2024-05-21 16:00 - 18:00
Giuseppe Verdi AIDA
Beseda s režisérom Dominikom Benešom a dramaturgičkou Alžbetou Lukáčovou k premiére opery talianskeho skladateľa Giuseppe Verdiho AIDA v Štátnej opere v Banskej Bystrici. Na besede zaznejú aj hudobné ukážky v podaní sólistov.
VSTUP VOĽNÝ!

Spoznávame juhozápad Španielska-Extremadura
2024-05-23 17:00 - 19:00
Srdečne vás všetkých pozývame na ďalšie podujatie v rámci aktivít „Klubu cestovateľov“ našej knižnice – na prezentáciu s názvom „Spoznávame juhozápad Španielska – Extremadura“.
Neváhajte a príďte si vypočuť zaujímavosti o tomto krásnom regióne Španielska z úst domáceho obyvateľa. O Extremadure nám príde porozprávať Eduardo M. Bravo, španielsky lektor pôsobiaci na Univerzite Konštantína Filozofa v Nitre. Spoznajte krásu a jedinečnosť ďalšej časti Španielska, a nazbierajte tak skvelé tipy kam na výlet či dovolenku.
TLMOČENIE do slovenčiny bude zabezpečené.
Podujatie pre Vás organizuje Centrum hispánskej kultúry Vladimíra Olerínyho.

Z Novohradu do Bystrice/VÝSTAVKA od 24. 05. 2024
2024-05-24 - 2024-09-20 | II. poschodie
Pozvánka na výstavku
Z Novohradu do Bystrice
Literárne a hudobné múzeum v Banskej Bystrici si pripravilo výstavku zo svojho zbierkového fondu pri príležitosti 100. výročia narodenia slovenského literárneho vedca – historika a kritika Zdenka Kasáča.
Narodil sa 15. augusta 1924 v Poltári. V rokoch 1945 – 49 absolvoval štúdium slovenského jazyka a literatúry, filozofie a francúzskeho jazyka v Bratislave. V roku 1950 sa ako profesor na gymnáziu v Lučenci vrátil do rodného Novohradu a po absolvovaní základnej vojenskej služby sa jeho životná cesta spojila s Banskou Bystricou. Keď v roku 1958 vznikla Vyššia pedagogická škola v Banskej Bystrici (neskôr Pedagogická fakulta), na viac ako tridsať rokov sa stal Zdenko Kasáč ako vysokoškolský učiteľ dejín slovenskej literatúry jej neodmysliteľnou súčasťou. Výnimku z jeho pôsobenia na Pedagogickej fakulte tvorilo obdobie 1980 – 82, keď zastával pozíciu lektora slovenského jazyka a literatúry v Inštitúte slovanských štúdií na univerzite vo francúzskom Štrasburgu.
Hlavnou oblasťou jeho vedeckého záujmu bola súčasná slovenská literatúra, s dôrazom na obdobie druhej svetovej vojny. Bol autorom významných literárnovedných prác, spoluautorsky sa podieľal na vzniku viacerých kľúčových diel mapujúcich slovenské literárne tradície v 20. storočí, učebníc, vysokoškolských skrípt a metodických príručiek.
Zdenko Kasáč bol jednou z významných osobností, ktoré sa pričinili o vznik Literárneho a hudobného múzea v Banskej Bystrici a počas celého svojho života ho priateľsky navštevoval a aktívne s ním spolupracoval. Ako lektor, posudzovateľ alebo odborný garant bol tiež nápomocný pri výskumnej a publikačnej činnosti pracovníkov múzea.

Výstavku si návštevníci môžu pozrieť od 24. mája do 20. septembra 2024 vo vitrínach na druhom poschodí Štátnej vedeckej knižnice v Banskej Bystrici.

Kurátor výstavky: Mgr. Peter Filín
https://svkbb.eu/wp-content/uploads/2024/05/KASAC2-scaled.jpg

KURZ POČÍTAČOVEJ GRAMOTNOSTI
2024-05-29 08:30 - 2024-06-06 11:30
POZVÁNKA – KURZ POČÍTAČOVEJ GRAMOTNOSTI
Milí čitatelia, návštevníci a záujemcovia o počítačové zručnosti,
v mesiaci jún 2024 Vás pozývame na XIII. ročník kurzu počítačovej gramotnosti.
Pod vedením nášho kolegu Mgr. Tomáša Alberta sa môžete naučiť nové zručnosti a získať veľa užitočných informácií z oblasti počítačovej gramotnosti.
Prvé stretnutie začína už 6. júna 2024 o 8. 30 hod. v Univerzálnej študovni Štátnej vedeckej knižnice (Lazovná 9 ), Banská Bystrica.
Všetky informácie, ktoré potrebujete v prihláseniu sú uvedené na informačnom letáku.
Tešíme sa na Vás.

HISPÁNSKE DIVADLO
2024-05-30 18:00 - 20:00
Centrum hispánskej kultúry Vladimíra Olerínyho v spolupráci s Katedrou romanistiky Filozofickej fakulty Univerzity Mateja Bela v Banskej Bystrici srdečne pozýva všetkých nadšencov literatúry na divadelné predstavenie hry „Antígona“. Známu grécku tragédiu v jej voľnej verzii od Josého Watanabeho (Peru) vám vo svojom hereckom podaní a réžii predvedie Carlos Dimeo, divadelník telom i dušou a bývalý vysokoškolský pedagóg z UMB.
Upozorňujeme, že predstavenie prebehne celé v španielskom jazyku. Všetci ste srdečne vítaní!

HLASOVANIE V CELOSLOVENSKEJ SÚŤAŽI
2024-06-01 - 2024-06-15
PODPORTE NAŠE VZÁCNE KNIŽNÉ ZBIERKY A HLASUJTE V CELOSLOVENSKEJ SÚŤAŽI

Milí čitatelia a návštevníci knižnice,
hlasujte za unikátne vzácne knižné zbierky Štátnej vedeckej knižnice v Banskej Bystrici – Literárneho a hudobného múzea, ktoré boli vybrané do súťaže Nadácie VUB: POKLADY SLOVENSKA 2024.

1/ BIBLIA Z ROKU 1555
Preložená Martinom Lutherom do nemčiny. Je viazaná v psej koži a zdobí ju 165 ručne kolorovaných drevorezov.

2/ NOTITIA MATEJA BELA (druhý diel)
Štvorzväzkové dielo „Historické a zemepisné vedomosti o súvekom Uhorsku“, ktoré napísal polyhistor, encyklopedista a filozof Matej Bel v 18. storočí.

Hlasovať môžete od 1. do 15. júna 2024 tu: https://www.nadaciavub.sk/poklady/

V prípade úspechu, finančné prostriedky získané od Nadácie VUB použijeme na výrobu faksimile – reprodukcie oboch vzácnych diel, ktoré budú ďalej slúžiť na výstavné a bádateľské účely pre verejnosť.

Ďakujeme za všetky Vaše hlasy.

PROGRAM ŠVK BB JÚN 2024
2024-06-01 - 2024-06-30

PROGRAM LHM JÚN 2024
2024-06-01 - 2024-06-30
https://svkbb.eu/wp-content/uploads/2024/05/mes24jun.jpg

LETO V KNIŽNICI A MÚZEU
2024-06-01 - 2024-08-31
POZVÁNKA
Štátna vedecká knižnica v Banskej Bystrici vás srdečne pozýva na letné aktivity: LETO V KNIŽNICI A MÚZEU. Aktivity sú súčasťou projektu: Letná knižničná záhrada pre všetkých.
Projekt realizujeme vďaka finančnej podpore Nadácie SPP.

Vyberte si z bohatej ponuky a príďte si oddýchnuť do historického Župného domu.
Okrem klasických knižnično-informačných služieb, ponuky dennej tlače, služieb odborných jazykových študovní ponúkame aj tvorivé aktivity, pri ktorých si oddýchnete, naučíte sa niečo nové a zmysluplne využite voľný čas.
Vyberať môžete z týchto aktivít:
Amigurumi – háčkovanie pre začiatočníkov
Letný kurz (ne)zábudlivcov
Letný IT tábor pre školákov
Naprogramuj si ozobota
Výstava Veda v hračkách
Literárne hádanky
Menej známe písma
Hravo s nemčinou
Hľadanie španielskeho pokladu
Bystré hlavičky a ich mamičky.
K dispozícii je vám stála výstava v Hudobnom átriu: Hudobný svet vzdialených kultúr, či stále expozície Literárneho a hudobného múzea.
Informácie potrebné k prihláseniu nájdete na informačnom letáku.

GALÉRIA TALENTOV/VÝSTAVA od 5. 6. 2024
2024-06-05 - 2024-08-16 | II. poschodie
https://svkbb.eu/wp-content/uploads/2024/06/vystava-GT24-scaled.jpg

KLUBOVANIE NA CESTÁCH
2024-06-12 15:00 - 17:00
Pozvánka: KLUBOVANIE NA CESTÁCH
Štátna vedecká knižnica v Banskej Bystrici a Slovenská knižnica pre nevidiacich Mateja Hrebendu v Levoči srdečne pozýva na výjazdové stretnutie Literárneho klubu: „Klubovanie na cestách“.
Prezentácia literárnej tvorby zrakovo a inak zdravotne znevýhodnených autorov a stretnutie milovníkov literatúry.
Podujatie sa uskutoční 12. júna 2024 o 15.00 hod.
Literárne a hudobné múzeu, v expozícii Múzeum – domov múz (2. poschodie).
Hosť podujatia: básnik a spisovateľ MIROSLAV KAPUSTA

OSLAVY 5.VÝROČIA ZALOŽENIA CENTRA HISPÁNSKEJ KULTÚRY V. OLERÍNYHO
2024-06-12 16:00 - 18:00
Naše Centrum hispánskej kultúry Vladimíra Olerínyho oslavuje tento rok 5. výročie svojho založenia. Pri tejto príležitosti si pre Vás pripravilo slávnostné podujatie venované španielskemu jazyku a hispánskej kultúre.
Podujatia sa zúčastní veľa vzácnych hostí a čaká na Vás bohatý kultúrno-vzdelávací program. Okrem prednášky venovanej veľkej osobnosti hispanistiky, Vladimírovi Olerínymu, (ktorú si pre Vás pripravia vysokoškolské pedagogičky z Univerzity Komenského v Bratislave) na Vás čakajú aj zaujímavé tanečné a hudobné vystúpenia (medzi nimi napr. skvelá tanečná skupina Missy Fellaz).
Čas: streda 12. 6. 2024 o 16.00 h
Miesto: Spoločenská sála (1. poschodie)
OSLAVY 5.VÝROČIA ZALOŽENIA CENTRA HISPÁNSKEJ KULTÚRY V. OLERÍNYHO

PRAVDIVÁ HISTÓRIA beseda pri príležitosti 80. výročia SNP
2024-06-26 09:00 - 11:00
POZÝVAME : PRAVDIVÁ HISTÓRIA
Štátna vedecká knižnica v Banskej Bystrici Vás pri príležitosti 80. výročia SLOVENSKÉHO NÁRODNÉHO POVSTANIA pozýva na zážitkové stretnutie s kapitánom VLADIMÍROM STRMEŇOM – priamym účastníkom SNP.
Na podujatí sa podelí s poslucháčmi o svoje osobné zážitky: príchod vojny, vypuknutie SNP, ako ho zverbovali za partizána, prechod frontu, povstalecké príbehy, prísaha československého partizána, odkaz budúcim generáciám.
Druhým hosťom podujatia bude plukovník PAVEL MARKO, prezident Únie vojnových veteránov Slovenskej republiky, ktorý sa podelí hlavne o svoje skúsenosti a zážitky z pôsobenia v mierových misiách.
Dátum: 26. júna 2024 o 9. 00 h.
Miesto: ŠVK – Spoločenská sála, Lazovná 9, Banská Bystrica
Vstup na podujatie voľný.

Zdroj: ŠVK BB, Soňa Šóky

PROGRAM ŠVK BB JÚL 2024
2024-07-01 - 2024-07-31

PROGRAM LHM JÚL 2024
2024-07-01 - 2024-07-31 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika
https://svkbb.eu/wp-content/uploads/2024/06/mes24jul-scaled-1.jpg

PROGRAM LHM NA LETO
2024-07-01 - 2024-08-31 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika
https://svkbb.eu/wp-content/uploads/2024/07/letnyNEW7TEXT-kopie-scaled.jpg

NOVÝ PROJEKT NADÁCIE SPP
2024-07-01 - 2024-11-30
Štátna vedecká knižnici v Banskej Bystrici uspela v grantovom programe Nadácie SPP: PARTNERSKÉ PROJEKTY s projektom Uchované dedičstvo – katalóg historických knižných dokumentov.
V rámci schválenej žiadosti nám bola poskytnutá finančná suma, ktorú použijeme na zreštaurovanie troch vzácnych historických tlačí z fondu Štátnej vedeckej knižnice v Banskej Bystrici.
Viac informácií sa dočítate na propagačnom letáku k projektu.
Projekt je realizovaný vďaka finančnej podpore Nadácie SPP.

WOODSTOCK´69 rocková revolúcia
2024-07-01 10:00 - 2024-08-30 17:00
WOODSTOCK´69 rocková revolúcia
Audiovizuálna výstava s ponukou projekcií k 55. výročiu kultového hudobného festivalu, ktorý vyústil v začiatok novej hudobnej éry. Legendárny Woodstock 1969 je míľnikom vo vývoji rockovej a folkovej hudby, ale aj vizuálnej kultúry. Na festivalovom pódiu vystúpilo 32 hudobníkov, zažiarili Janis Joplin, Jimi Hendrix, Carlos Santana, Joe Cocker, The Who, Ravi Shankar, Crosby, Stills, Nash & Young a mnohí ďalší. Zažite hudobné návraty prostredníctvom koncertného filmu „Woodstock 3 dni mieru a hudby“ a ďalších pôsobivých hudobných dokumentov, ktoré vás prevedú k hlbšiemu poznaniu histórie rocku.

Miesto konania: Hudobné átrium
Kontakt: hudobneatrium@svkbb.eu tel.: +421 48 4710744

POZVÁNKA NA VERNISÁŽ VÝSTAVY
2024-07-11 17:00 - 20:00
POZVÁNKA NA VERNISÁŽ VÝSTAVY
Štátna vedecká knižnica v Banskej Bystrici a Asociácia slovenského umenia pozývajú na otvorenie výstavy: REFLEXIE V.
Vernisáž sa uskutoční 11. júla 2024 o 17.00 hod. v Galérii v podkroví (Lazovná 9, Banská Bystrica).
Kurátormi výstavy sú : Mgr. Zora Petrášová a akademický maliar Pavol Muška.

VIOLONČELOVÝ KONCERT
2024-07-25 17:00 - 18:30
Violončelový koncert
V spolupráci s Mexickou ambasádou v Rakúsku Vás všetkých srdečne pozývame na violončelový koncert skvelého mexického hudobníka Jaira Ortiza.
Na koncerte zaznejú Bachove violončelové suity a mexická hudba.
Nenechajte si ujsť úžasný umelecký zážitok talentovaného hudobníka z Mexika, ktorý je na poste prvého violončelistu v Latinsko-americkom symfonickom orchestri na jeho tohtoročnom turné po Argentíne, a ktorý sa stal víťazom Národnej violončelovej súťaže a Národnej ceny pre mládež 2015 udelenej prezidentom republiky.
Podujatie pre Vás organizuje Centrum hispánskej kultúry Vladimíra Olerínyho. Tešíme sa na Vás!
Čas: štvrtok 25. 7. 2024 o 17.00 h
Miesto: Spoločenská sála (1. poschodie)

PROGRAM ŠVK BB AUGUST 2024
2024-08-01 - 2024-08-31

PROGRAM LHM AUGUST 2024
2024-08-01 - 2024-08-31 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika
https://svkbb.eu/wp-content/uploads/2024/07/mes24august-scaled.jpg
